
Preşedintele Comisiei pentru administraţie publică, amenajarea teritoriului şi echilibru ecologic
AVIZ

asupra Propunerii legislative pentru modificarea alin.(5) al art.41 din Legea nr.119/1996 cu privire la actele de stare civilă, republicat
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă pentru modificarea alin.(5) al art.41 din Legea nr.119/1996 cu privire la actele de stare civilă, republicat, trimisă prin adresa nr. Pl x 475 din 11 noiembrie 2013, înregistrat cu numărul 4c-18/549 din 11 noiembrie 2013.  

        Conform dispoziţiilor art.75 alin.(1) din Constituţia României, republicată, Senatul este primă Cameră sesizată.

         Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din  20 noiembrie 2013.

      Propunerea legislativă are ca obiect de reglementare modificarea art.41, alin.(5) din Legea nr.119/1996 cu privire la actele de stre civilă, repbulicat, urmărind asigurarea celerităţii procedurii de transcriere a actelor de stare civilă privind cetăţenii români care nu au avut niciodată domiciliul în România.

       Membrii comisiei au examinat propunerea legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ trimis cu adresa nr.426/22.05.2013, precum şi avizul nefavorabil al Guvernului.

       În urma dezbaterilor, cu unanimitate de voturi, s-a hotărât avizarea favorabilă a propunerii legislative.

       În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

Mircea LUBANOVICI

